กรมอุตุฯ เตือนฝนตกหนักภาคกลาง-ตะวันออก-ใต้ 17-19 ก.ค.นี้
วันนี้ (17 ก.ค.2562) กรมอุตุนิยมวิทยาออกประกาศเตือน โดยระบุว่า บริเวณภาคใต้ ภาคตะวันออก ภาคกลาง รวมทั้งกรุงเทพมหานครและปริมณฑล มีฝนตกหนักถึงหนักมากบางแห่ง อาจทำให้เกิดน้ำท่วมฉับพลันและน้ำป่าไหลหลากได้สำหรับทะเลอันดามันมีคลื่นสูง 2-3 เมตร และอ่าวไทยตอนบนมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวัง หลีกเลี่ยงการเดินเรือบริเวณที่มีฝนฟ้าคะนอง และเรือเล็กควรงดออกจากฝั่งจนถึงวันที่ 21 ก.ค.นี้ โดยจะมีผลกระทบตามภาคต่าง ๆ ดังนี้ช่วงวันที่ 17-18 ก.ค.2562ภาคกลาง มีฝนตกหนักบางแห่งบริเวณจ.กาญจนบุรี ราชบุรี นครปฐม สมุทรสงคราม สมุทรสาคร กรุงเทพฯ และปริมณฑลภาคตะวันออก มีฝนตกหนักถึงหนักมากบางแห่งบริเวณ จ.จันทบุรี และตราดภาคใต้ฝั่งตะวันออก มีฝนตกหนักบางแห่งบริเวณ จ.ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาสภาคใต้ฝั่งตะวันตก มีฝนตกหนักถึงหนักมากบางแห่งบริเวณ จ.ระนอง พังงา ภูเก็ต กระบี่ ตรัง และสตูลวันที่ 19 ก.ค.2562 มีฝนตกหนักบางแห่งภาคกลาง จ.กาญจนบุรี ราชบุรี นครปฐม สมุทรสงคราม สมุทรสาคร กรุงเทพฯ และปริมณฑลภาคตะวันออก จ.ชลบุรี ระยอง จันทบุรี และตราดภาคใต้ฝั่งตะวันออก จ.เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง และสงขลาภาคใต้ฝั่งตะวันตก จ.ระนอง พังงา ภูเก็ต กระบี่ ตรัง และสตูลทั้งนี้ เนื่องจากมรสุมตะวันตกเฉียงใต้ที่พัดปกคลุมทะเลอันดามัน ภาคใต้และอ่าวไทยมีกำลังแรง ลักษณะเช่นนี้ทำให้ภาคใต้ ภาคตะวันออกมีฝนเพิ่มขึ้นและมีฝนตกหนักถึงหนักมากบางแห่ง คลื่นลมบริเวณทะเลอันดามันและอ่าวไทยมีกำลังแรงอนึ่ง พายุโซนร้อน ดานัส บริเวณมหาสมุทรแปซิฟิก คาดว่าจะเคลื่อนผ่านตอนบนของเกาะลูซอน ประเทศฟิลิปปินส์ และจะเคลื่อนขึ้นฝั่งที่เกาะไต้หวันในช่วงวันที่ 18-19 ก.ค.นี้ สำหรับผู้ที่จะเดินทางไปบริเวณดังกล่าวควรตรวจสอบสภาพอากาศก่อนเดินทาง พร้อมติดตามประกาศจากกรมอุตุนิยมวิทยาอย่างใกล้ชิด
กรมอุตุนิยมวิทยา เตือนภาคใต้ ภาคตะวันออก รวมทั้งกรุงเทพฯ และปริมณฑล มีฝนตกหนักถึงหนักมากบางแห่ง ในช่วงวันที่ 17-19 ก.ค.นี้ 
กรมอุตุนิยมวิทยา,ฝนตกหนัก,ไทยพีบีเอส,ข่าวไทยพีบีเอส,ThaiPBSnews